Vsebina

# Splošno

Določa splošne nastavitve za LibreOffice.

Za dostop do tega ukaza ...

Izberite LibreOffice – Nastavitve Orodja – Možnosti – LibreOffice – Splošno.

## Pomoč

Določa vedenje nameščene pomoči.

### Razširjeni namigi

Prikaže kratko besedilo pomoči, ko se s kazalko ustavite na ikoni, menijskem ukazu ali kontrolniku pogovornega okna.

## Stanje dokumenta

### Tiskanje povzroči stanje »dokument spremenjen«

Določa, ali naj tiskanje dokumenta velja kot sprememba. Če je ta možnost označena, ob naslednjem zaprtju dokumenta prejmete vprašanje, ali naj se spremembe shranijo. Datum tiskanja se potem vnese v lastnosti dokumenta kot sprememba.

## Leto (dvomestno)

Določa obseg datumov, znotraj katerega sistem prepozna dvomestno leto.

V programu LibreOffice so leta podana štirimestno, tako da znaša razlika med 1/1/99 in 1/1/01 dve leti. Nastavitev Leto (dvomestno) uporabniku omogoča, da označi leta, pri katerih so dvomestni datumi dodani letu 2000. Torej, če navedete datum 1/1/30 ali kakšnega kasnejšega, je vnos »1/1/20« prepoznan kot 1/1/2020 namesto kot 1/1/1920.

## Pomagajte izboljšati LibreOffice

### Poročila o sesutju pošlji The Document Foundation

Pošljite poročila o sesutju, da pomagate razvijalcem izboljšati zanesljivost programja. Kadar koli se LibreOffice sesuje, se lahko odločite poslati poročila, ki vsebujejo določene podatke za razhroščevanje, ki pomagajo izslediti vzrok napake in jo odpraviti.

## Hitri zaganjalnik LibreOffice

### Naloži LibreOffice med zagonom sistema

Če je potrjeno, naloži LibreOffice v pomnilnik ob zagonu računalnika ali ponovnem zagonu LibreOffice. S tem se skrajša čas za odpiranje LibreOffice. Prav tako se v sistemski pladenj doda ikona. S klikom ikone z desno tipko miške se pokaže meni za odpiranje novih ali obstoječih dokumentov ter ustavitev hitrega zaganjalnika.

## Povezave datotek LibreOffice

### Privzeti programi Windows

Prikliče upravljanje povezav vrst datotek v sistemu Windows. Ta gumb se vede glede na politiko povezav vrst datotek. To pomeni, da se na sistemih Windows 7, 8 in 8.1 odpre »Privzeti programi«, medtem ko se na sistemih Windows 10 odpre sporočilo, ki razloži, kako sam ročno odpre ustrezne nastavitve.