Vsebina

# Kontekstni meniji

## Izreži

Izreže izbrani predmet in ga shrani na odložišču. Predmet lahko ponovno vstavite z odložišča z ukazom Prilepi.

## Prilepi

Vstavi element, ki ste ga premaknili na odložišče dokumenta. Ta ukaz lahko prikličete le, če je vsebino odložišča mogoče vstaviti na trenutni položaj kazalke.

## Vstavi

Odpre podmeni v galeriji, kjer lahko izberete med Kopiraj in Poveži. Izbrani predmet galerije bo kopiran v trenutni dokument ali pa bo ustvarjena povezava.

Če ste v dokumentu izbrali predmet, bo novo vstavljanje zamenjalo izbrani predmet.

## Ozadje

Vstavi izbrano sliko kot sliko ozadja. Uporabite podmenijska ukaza Stran ali Odstavek, s katerima določite, ali naj slika prekrije celo stran ali le trenutni odstavek.

## Kopiraj

Kopira izbrani element na odložišče.

## Izbriši

Izbriše trenutni izbor. Če je izbranih več predmetov, bodo izbrisani vsi. V večini primerov se pred dejanskim brisanjem pojavi vprašanje za potrditev.

Predmet je fizično izbrisan s podatkovnega nosilca ali pa je odstranjen prikaz predmeta, odvisno od okoliščin.

Če v galeriji izberete Izbriši, bo vnos izbrisan iz galerije, sama datoteka pa bo ostala nedotaknjena.

## Odpri

Uporabite ukaz Odpri za odpiranje izbranega predmeta v novem opravilu.

## Preimenuj

Omogoča preimenovanje izbranega predmeta. Ko izberete Preimenuj, bo ime izbrano in neposredno lahko vnesete novega. S smernimi tipkami lahko postavite kazalko na začetek ali konec imena, da izbrišete ali dodate del imena ali da prestavite kazalko.

## Posodobi

Posodobi videz okna ali izbranega predmeta.

## Predogled

Izbrani element je v galeriji prikazan pri največji velikosti. Dvokliknite predogled za preklop nazaj v navaden pogled galerije.

## Ustvari povezavo

Ta ukaz lahko uporabite, če je izbran predmet. Povezava z imenom »Povezava na xxx« (xxx predstavlja ime predmeta) bo ustvarjena neposredno v isti mapi, kjer se nahaja izbrani predmet.