Vsebina

# Izpostavljanje slogov

Izpostavljanje slogov v LibreOffice Writer ponuja vizualne pokazatelje za sloge in neposredno oblikovanje, prisotno v dokumentu.

Za dostop do tega ukaza ...

#### Iz stranske vrstice:

Odprite zloženi zavihek Slogi in na njem potrdite polje Izpostavi.

Uporabite izpostavitev slogov, da preučite rabo slogov in neposrednega oblikovanja v dokumentu.

Vizualni pokazatelj funkcije Izpostavi je kodiran s številkami in barvami. Funkcija prikaže neposredno oblikovanje znakov in odstavkov, kar ponazarja šrafirani vzorec v izpostavljenem delu, obarvanem na robu.

Funkcija Izpostavi lahko vizualno izpostavi samo sloge odstavkov in znakov.

Če so omogočeni razširjeni namigi prek LibreOffice – Nastavitve Orodja – Možnosti – LibreOffice – Splošno, orodni namig prikaže ime ter številne atribute uveljavljenega sloga.

Neposredno oblikovanje odstavkov je označeno na dva načina: s šrafiranim vzorcem v barvnih kazalnikih in z besedilom »+ neposredno oblikovan odstavek«, ki je dodano imenu sloga.

Podobne teme

Izpostavi neposredno oblikovanje znakov

Če želite več informacij o kategorijah slogov in skupinah slogov, si oglejte vsebine pomoči o slogih.

Upravljanje predlog