Vsebina

# Vstavi stolpce zbirke podatkov

Vstavi vsa polja označenega zapisa v trenutni dokument na položaj kazalke. Ikona je vidna le, če je trenutni dokument dokument z besedilom ali preglednica.

Podatki v besedilo

V brskalniku vira podatkov izberite zapis, ki ga želite vstaviti v dokument in nato kliknite ikono Podatki v besedilo. Zapis je vstavljen v dokument na položaju kazalke, vsebina vsakega posameznega polja zapisa pa je kopirana v stolpec tabele. Prav tako lahko izberete več zapisov in jih premaknete v dokument s tem, da kliknete ikono Podatki v besedilo . Vsak posamezen zapis se nato zapiše v novo vrstico.

V brskalniku vira podatkov izberite zapise, ki jih želite vstaviti v dokument in nato kliknite ikono Podatki v besedilo ali pa podatke povlecite in spustite iz brskalnika vira podatkov v dokument. S tem se odpre pogovorno okno Vstavi stolpce zbirke podatkov . Izberite, ali naj se podatki vstavijo kot tabela, kot polja ali kot besedilo.

Nastavitve, ki ste jih nastavili v pogovornem oknu Vstavi stolpce zbirke podatkov so shranjene in bodo aktivne naslednjič, ko bo priklicano pogovorno okno. Ta postopek shranitve je neodvisen od zbirke podatkov in lahko zapiše nastavitve za največ 5 zbirk podatkov.

Če so podatki v dokument vstavljeni kot tabela, se lastnosti tabele ne shranijo poleg podatkov v dokumentu. Če izberete funkcijo Samooblikovanje za oblikovanje tabele, bo LibreOffice zapisal ime predloge oblike. Ta predloga se bo nato uporabila samodejno, če boste ponovno vstavili podatke kot tabelo, razen če so nastavitve bile spremenjene.