Vsebina

# Scenariji

Določi scenarij za izbrano območje delovnega lista.

Za dostop do tega ukaza ...

Izberite Orodja – Scenariji.

Uporaba scenarijev

## Ime scenarija

Določi ime za scenarij. Uporabite jasno in enkratno ime, tako da lahko zlahka prepoznate scenarij. Ime scenarija lahko prilagodite tudi v Krmarju prek ukaza kontekstnega menija Lastnosti.

## Komentar

Poda dodatne informacije o scenariju. Te informacije se bodo prikazale v Krmarju, ko kliknete ikono Scenariji in izberete želeni scenarij. Te informacije lahko prilagodite tudi v Krmarju prek ukaza kontekstnega menija Lastnosti.

## Nastavitve

Ta razdelek uporabite za določitev nekaterih nastavitev, uporabljenih v prikazu scenarija.

### Prikaži obrobo

Označi scenarij v tabeli z obrobo. Barva obrobe je podana v polju desno od te možnosti. Na robu bo imenska vrstica z imenom zadnjega scenarija. Gumb desno od roba scenarija ponuja pregled vseh scenarijev tega območja, če jih je bilo določenih več. S seznama lahko brez omejitev izberete poljuben scenarij.

### Kopiraj nazaj

Prekopira vrednosti celic, ki jih spremenite v aktivni scenarij. Če ne izberete te možnosti, se scenarij ne spremeni, ko spremenite vrednosti celice. Vedenje nastavitve Kopiraj nazaj je odvisno od zaščite celice, zaščite lista in nastavitev Prepreči spremembe.

### Kopiraj cel delovni list

Prekopira celoten delovni list v dodatni list scenarija.

### Prepreči spreminjanje

Prepreči spreminjanje aktivnega scenarija. Vedenje nastavitve Kopiraj nazaj je odvisno od zaščite celice, zaščite delovnega lista in nastavitev Prepreči spremembe.

- Lastnosti scenarija lahko spremenite samo, če možnost Prepreči spremembe ni izbrana in če delovni list ni zaščiten.

- Vrednosti celice lahko urejate samo, če je izbrana možnost Prepreči spremembe, če možnost Kopiraj nazaj ni izbrana in če celice niso zaščitene.

- Vrednosti celice scenarija lahko urejate in vpišete nazaj v scenarij samo, če možnost Prepreči spremembe ni izbrana, če možnost Kopiraj nazaj je izbrana in če celice niso zaščitene.