Vsebina

# Preverjanje dostopnosti

Preglejte pogoste težave z dostopnostjo v dokumentu in podporo za skladnost s specifikacijo PDF/UA v pogovornem oknu izvoza v PDF.

Za dostop do tega ukaza ...

#### Iz menijske vrstice:

Izberite Orodja – Preveri dostopnost.

Izberite Datoteka – Izvozi kot – Izvozi v PDF – Splošno – Univerzalna dostopnost (PDF/UA) in kliknite V redu.

#### Na tipkovnici:

Izmenjalka (tipka Option)Izmenjalka + 8

#### Iz stranske vrstice:

Kliknite podokno Preverjanje dostopnosti.

Orodje Preverjanje dostopnosti prečeše strukturo dokumenta in zbere vse možne težave z dostopnostjo. Preverjanje lahko zaženete ročno prek menija ali pa se izvede z uporabo pogovornega okna izvoza v PDF, če je vključena podpora za PDF/UA.

## Podokno Preverjanje dostopnosti v stranski vrstici

Podokno Preverjanje dostopnosti pokaže seznam vseh težav, zaznanih v dokumentu z besedilom.

Na voljo so povezave, da lahko takoj preidete na mesto s težavo. Dvokliknite povezavo, da skočite tja in izberete predmet s težavami dostopnosti.

### Gumb Popravi

Kliknite gumb Popravi, da skočite k težavi in jo z nadaljnjimi ukazi popravite.

## Preverjanje pogostih težav z dostopnostjo

Trenutno implementirana preverjanja:

- Ali je naslov dokumenta določen?

- Ali je jezik dokumenta določen oz. ali imajo vsi uporabljeni slogi določen jezik?

- Ali imajo vse slike ter grafični predmeti in predmeti OLE nadomestno besedilo (»alt«) ali naslov (»title«)?

- Ali tabele vključujejo deljene ali spojene celice, ki lahko zmedejo uporabnike s težavami z vidom?

- Ali je uporabljeno lažno/ročno oštevilčevanje (uporabljeno je lahko le integrirano oštevilčevanje)? Primer: na začetek odstavkov ročno vneseni nizi »1.«, »2.«, »3.«).

- Ali je besedilo hiperpovezave različno od same hiperpovezave – hiperpovezava mora imeti svoj opis?

- Ali je kontrast med besedilom in ozadjem skladen s specifikacijo WCAG?

- Ali besedilo vsebuje utripajoče besedilo, kar je lahko težava za osebe s kognitivnimi omejenostmi ali fotosenzitivno epilepsijo?

- Ali dokument vsebuje sprotne in končne opombe, ki se jim je načeloma potrebno izogibati?

- Ali naslovi naraščajo zaporedno brez preskokov (npr. z Naslova 1 na Naslov 3, pri čemer je izpuščen Naslov 2).

- Ali besedilo podaja dodatni pomen z (neposrednim) oblikovanjem?

Podobne teme

Dostopnost v LibreOffice