Vsebina

# Funkcija FormatDateTime [VBA]

Datumskemu izrazu določi datumsko in/ali časovno obliko in vrne rezultat kot niz.

To konstanto, funkcijo ali predmet omogočimo z ukazom Option VBASupport 1, ki ga moramo vstaviti pred izvedljivo programsko kodo v modulu.

### Skladnja:

            FormatDateTime (Date As Date [, NamedFormat As Integer])

### Vrnjena vrednost:

String

### Parametri:

Datum: datumski izraz, ki ga želite oblikovati.

ImeZapisa (neobvezno): številska vrednost vbDateTimeFormat, ki določa obliko zapisa, ki naj se uporabi za izraz datuma in/ali časa. Če ni določeno, bo uporabljena vrednost vbGeneralDate.

### Oblike zapisa datuma in časa (vrednosti vbDateTimeFormat)

Poimenovana konstanta | Vrednost | Opis
--- | --- | ---
vbGeneralDate | 0 | Prikaže datum in/ali čas v obliki, kot jo določajo splošne krajevne nastavitve vašega operacijskega sistema. Če gre le za datum, se čas ne izpiše; če gre le za čas, se datum ne izpiše.
vbLongDate | 1 | Prikaže datum v daljši datumski obliki, kot jo določajo krajevne nastavitve vašega operacijskega sistema.
vbShortDate | 2 | Prikaže datum v skrajšani datumski obliki, kot jo določajo krajevne nastavitve vašega operacijskega sistema.
vbLongTime | 3 | Prikaže čas v dolgi obliki, kot je ta določena v nastavitvah sistema.
vbShortTime | 4 | Prikaže čas v 24-urnem zapisu (uu:mm).

### Kode napak:

13 Vrsta spremenljivk se ne ujema

### Primer:

            REM  *****  BASIC  *****
            Option VBASupport 1
            Sub DateFormat
             Dim d as Date
             d = ("1958-01-29 00:25")
             msgbox("Splošna oblika datuma: " & FormatDateTime(d))
             msgbox("Dolga oblika datuma: " & FormatDateTime(d,vbLongDate))
             msgbox("Kratka oblika datuma: " & FormatDateTime(d,vbShortDate))
             msgbox("Dolga oblika časa: " & FormatDateTime(d,3))
             msgbox("Kratka oblika časa: " & FormatDateTime(d,vbShortTime))
            End Sub

Podobne teme

Časovne in datumske funkcije VBA